บรม ตันเถียร

บรม ตันเถียร อดีตนักการเมืองไทยชาวพังงา และอดีตรัฐมนตรีช่วยว่าการกระทรวงการคลัง กระทรวงอุตสาหกรรม และกระทรวงเกษตรและสหกรณ์ ในรัฐบาลพลเอกเปรม ติณสูลานนท์ (ครม.42, 43)

ประวัติ 
นายบรม เกิดเมื่อวันที่ 10 พฤษภาคม พ.ศ. 2479 ที่บ้านในหนด หมู่ 4 ตำบลเหมาะ อำเภอกะปง จังหวัดพังงา เป็นบุตรชายของนายวัธน์ และนางเจี่ย ตันเถียร

นายบรม เป็นสมาชิกสภาผู้แทนราษฎรจังหวัดพังงา (ส.ส.พังงา) ถึง 4 สมัยด้วยกัน ในปี พ.ศ. 2518, พ.ศ. 2519, พ.ศ. 2522 และพ.ศ. 2526 โดยทั้งหมดสังกัดพรรคกิจสังคม เป็นบุคคลที่ชาวพังงารู้จักกันดีในชื่อของ "โกส่าย" และได้รับสมญานามว่า "สุภาพบุรุษทางการเมือง" และมีตำแหน่งทางการเมืองเป็นเลขานุการัฐมนตรีว่าการกระทรวงการคลัง รัฐมนตรีช่วยว่าการกระทรวงการคลัง, รัฐมนตรีช่วยว่าการกระทรวงเกษตรและสหกรณ์ และรัฐมนตรีช่วยว่าการกระทรวงอุตสาหกรรม ในรัฐบาลที่มี พลเอก เปรม ติณสูลานนท์ เป็นนายกรัฐมนตรี

และยังได้รับแต่งตั้งให้เป็นสมาชิกวุฒิสภา (ส.ว.) ระหว่างปี พ.ศ. 2539-พ.ศ. 2543 อีกด้วย

ชีวิตครอบครัว นายบรมสมรสกับนางประภาวรรณ ตันเถียร และเป็นบิดาของ นางกันตวรรณ ตันเถียร กุลจรรยาวิวัฒน์ ส.ส.จังหวัดพังงา 4 สมัย สังกัดพรรคประชาธิปัตย์

นายบรม ตันเถียร ถึงแก่อนิจกรรมเมื่อวันที่ 26 ธันวาคม พ.ศ. 2547 จากเหตุการณ์คลื่นสึนามิถล่มจังหวัดพังงา โดยติดอยู่ในห้องพักในรีสอร์ตเขาหลักวนาบุรีพร้อมกับ นางกันตวรรณ บุตรสาว โดยเสียชีวิตจากแรงปะทะของน้ำทะเลที่พัดมาอย่างรุนแรง

เครื่องราชอิสริยาภรณ์

อ้างอิง

บุคคลจากจังหวัดพังงา
ชาวไทยเชื้อสายฮกเกี้ยน
นักการเมืองไทย
สมาชิกสภาผู้แทนราษฎรจังหวัดพังงา
สมาชิกวุฒิสภาไทยแบบแต่งตั้ง
พรรคกิจสังคม
พรรคก้าวหน้า (พ.ศ. 2526)
พรรคชาติไทย
บุคคลจากโรงเรียนอัสสัมชัญศรีราชา
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
เสียชีวิตจากสึนามิ
เสียชีวิตจากการจมน้ำ